Sami Liuhto

Sami Liuhto (s. 27. tammikuuta 1972 Hyvinkää) on suomalainen kirjailija ja tekstitaiteilija. Hänen tuotannossaan yhdistyvät avoin tai näytelty tunnustuksellisuus ja klassisen avantgarden perinteistä ammentava käsitteellisyys. Liuhto käyttää teoksissaan palindromeja, anagrammeja, lipogrammeja, sananeliöitä ja muita pakotepohjaisia menetelmiä. Liuhdon ensimmäinen runoteos ilonirunonurinoli on kokonaan palindrominenhttp://plaza.fi/lukeminen/parnasso/sami-liuhto-ilonirunonurinoli , ja vuonna 2015 ilmestynyttä runoteosta Pan kai luo sulla. Kyykansan runoja kustantaja luonnehtii abstraktiksi ekspressionismiksi. Runoteos Iskut iso kello kuiski on kenties pisin yhtenäinen palindromi suomalaisessa kaunokirjallisuudessa.  

Liuhdon tuotantoon kuuluu myös visuaalista ja aseemista runoutta sekä  sananeliötauluja. Hänen töitään on ollut esillä näyttelyissä Suomessa, Italiassa, Saksassa ja Sloveniassa sekä syyskuussa 2014 yhdysvaltalaisessa visuaaliseen runouteen erikoistuneessa Truck-blogissahttp://halvard-johnson.blogspot.fi/2014_09_01_archive.html. Liuhto oli myös yksi kymmenestä suomalaisesta, joiden tuotantoa esiteltiin vuonna 2016 yhdysvaltalaisessa antologiassa Finnish Vispo - Kokoomateos.

Liuhto on opiskellut historiaa Helsingin ja Turun yliopistoissa ja valmistunut filosofian maisteriksi vuonna 2011 Turun yliopiston kulttuurihistorian oppiaineesta. Hänen pro gradu -tutkielmansa käsitteli Kalervo Palsaa.Sami Liuhto: Tenttumessiaan tuskien tie Getsemanen yöhön. Miten Kalervo Palsasta tuli taiteilija 1960-luvun toisella puoliskolla ja 1970-luvun alussa. Turku: Turun yliopisto 2011. Liuhto toimii myös kriitikkona ja on aktiivinen kulttuurikeskustelija.http://www.samiliuhto.com/list-of-publications.html

Sami Liuhdon taudinkuva on vuonna 2010 perustettu yhtye, joka esittää Mikael Öhmanin Sami Liuhdon teksteihin säveltämää musiikkia. Yhtyeen ensimmäinen levy Päivät rakasti elämää ilmestyi tammikuussa 2015.http://www.helsinginuutiset.fi/blogi/288385-teatteri-kallion-konsertit-olivat-kallio-kukkii-viikon-huippuja  Levyllä kuullaan myös sekä säveleltään että sanoiltaan palindrominen Maamme-niminen kappale.https://www.youtube.com/watch?v=q5VFcHwvZ74 Toinen levy, Havaintoasema Tornio Liakka julkaistiin alkuvuodesta 2016. Vuodesta 2018 alkaen yhtye käyttää nimeä Taudinkuva, ja kolmas levy, III, julkaistiin keväällä 2018.

Liuhto on käsikirjoittanut yhdessä Ilkka Levän kanssa elokuvan Agilem eli fragmentteja Pään elämästä, jonka Levä myös ohjasi. Elokuva kertoo taiteilija Aartje Aeria Agilemin jälkeenjääneiden taiteellisten fragmenttien kautta tulevaisuuden dystopian Suomesta. Elokuvan ovat tuottaneet Osuuskunta Punainen Vaara Productions ja Tühma Audio/Visual Oy. Elokuva sai ensi-iltansa 16. huhtikuuta 2018 elokuvateatteri Andorrassa. Agilem on valittu kolmille festivaaleille Yhdysvalloissa, ja se sai kunniamaininnan International Independent Film Festivaleilla tammikuussa 2019, voitti Award of Recognition -palkinnon The IndieFEST Film Awardsissa toukokuussa 2019 sekä palkittiin parhaana elokuvana Fantastic Feature Film -sarjassa Maracay International Film & Video Festivalilla Venezuelassa kesäkuussa 2019.

 Teokset 
 Surun virsiä. Turku: Vätin Kustannus, 2012. .
 Pikku-Postilla. Uskonnollinen haaveilu. Turku: turbator, 2012. .
 ilonirunonurinoli. Turku: turbator, 2013. .
 Neromaani. Turku: turbator, 2013. .
 Puuromaani. Turku: turbator 2014. .
 on kirjoittanut runoja. Helsinki: ntamo, 2014. .
 Viromaani. Turku: turbator, 2014. .
 Sotaanlähtö. Helsinki: ntamo, 2015. .
 Vuoromaani. Turku: turbator, 2015. .
 Pan kai luo sulla. Kyykansan runoja. Helsinki: ntamo, 2015. .
 Haromaani. Turku: turbator, 2016. .
 Heroiini. Helsinki: Käsite, 2016. .
 Canti di Assisi. Helsinki: ntamo, 2017. .
Kuuvuori. Helsinki: ntamo, 2018. .
Metrorunoja. Helsinki: Käsite, 2019. .
Talvessa on jotain sairasta, Tyhjiö1. Helsinki: Käsite, 2019. .
Värttinäluu ei huomaa, Tyhjiö2. Helsinki: Käsite, 2019. .
Maailma hukkuu muoviin ja lämpöön, Tyhjiö3. Helsinki: Käsite, 2019. .
Mustaa oli jo varhemmin, Tyhjiö5. Helsinki: Käsite, 2019. .
Nähty nythän, Tyhjiö6. Helsinki: Käsite, 2019. 
Ja punaiset valkoiset. Helsinki: ntamo , 2019. .
Ajattaja, Tyhjiö7. Helsinki, Käsite, 2019. 
Kuvauksia. Humahdus: Helsinki 2019. 
Emme soisi sen päättyvän. Karri Kokko & Sami Liuhto. Helsinki: Käsite/Lyhyttavara, 2020. .
Yr Wyddfa, Tyhjiö 4. Helsinki, Esterin Kirja 2021..
Iskut iso kello kuiski, Tyhjiö 8. Helsinki, ntamo 2021. .
Tyhjät sivut, Tyhjiö 9. Helsinki, Lyhyttavara 2021. .
Satelliitit eivät mieti, Tyhjiö 10. Helsinki, Käsite 2021. .
A Abandoned. Void 11. Helsinki, Humahdus 2022. .
Kaipuu taittoon, Tyhjiö 12. Helsinki, Käsite 2022. .
Lapsena tunsin muutamia hirviä, Tyhjiö 13. Helsinki, Käsite 2023. .
Ehkä on elämäni nimi, Tyhjiö 14. Helsinki, Käsite 2023. 
Perinnöt. Helsinki, Käsite-Kirjat 2024. .
Amok. Helsinki, ntamo 2024. .

 Lähteet 

 Aiheesta muualla 
300 000 sanaa eikä yhtään a-kirjainta – Kokeellisilla teoksillaan kirjailija Sami Liuhto haluaa tutkia sanan voimaa
Sami Liuhdon kirjailijasivu Facebookissa
 http://www.hs.fi/arviot/kirja/a1431489834536
 http://www.ts.fi/kulttuuri/kirjat/720404/Avantgardea+koko+mies 
 http://www.ts.fi/kulttuuri/kirjat/787717/Marginaalista+kajahtaa 
 http://www.kirjantalo.org/2015/08/tekstitaitelija-sami-liuhto-taituroi-inspiroivan-teoksen-kirjan-talon-neuvotteluhuoneeseen/ 
 https://www.ntamo.net/category/321/sami-liuhto

Luokka:Suomalaiset kirjailijat 
Luokka:Suomalaiset runoilijat
Luokka:Suomalaiset kriitikot
Luokka:Vuonna 1972 syntyneet
Luokka:Elävät henkilöt